sal
van vijftich gulden vande voirs hondert gulden Ende oft de selve vruchte
bove den pacht voirs dat niet en verstringden sal de voirs jan van tilhou ter
taxacie vanden voirs goeden manen dair af den voirs janne rosseal betale
in beesten oft anden haeflijken goeden die den selve janne rosseal aenstaen
selen en tot der voirs pachtingen behoeve moegen Ende oft bijden
voirs goeden manen bevonden worde dat de voirs jan van tilhou op de voirs
goede nu ter tijt meer gedaen heeft dan alsoe de voirs jan rosseal die
sculd sal sijn te laten dat sal den selve janne van tilhou te baten come
inde betalinge vande gebreke vande anden vijftich gulden rinsche der voirs
hondert dieme ten voirs uutgane betalen ende voirtaen sal de voirs jan
van tilhou den voirs janne roseal lossen van des de selve jan van tilhou
den voirs hen van outs belanc mach weren nae uutwijzen der brieve
dair af zijnde Ende oic vande voirs vijftich gulden eveverre die meer
gedragen dan de voirs jan van tilhou op de voirs goeden te veel gedaen
hadde Item alse vande coste vande beleide dat de voirs caple gedaen
heeft op de goede des voirs jans rosseal sal de voirs jan van tilhou
ongehoude zijn mids die dat tselve beleidt den voirs janne rosseal te scaden
compt inde name van vesticheiden vander pechtingen der voirs goeden
die de selve jan rosseal van nu nuwes ingenome heeft Ende alse
vande costen die de voirs jan van tilhou gedaen heeft inde woente
en te loven
te gheest en van dat hij te loven inbracht was met anden brieve
richten ende boden loon Ende alse vande costen gedaen int rasten ende
hueden vande goeden des voirs jans rosseal om dat die buyten lants
niet gevuert en souden werden dair af sal de selve jan van tilhou
ongehoude sijn Ende alse vande beemden voirs die de voirs jan van
tilhou insdeels nu ter tijt selve ontvrucht heeft ende in somege vande
deele verhuert es vorwerde dat hij den voirs janne rosseal dair
af vestich doen sal alsoe dat hij den voirs hen alse den tmijn valt
dair af cuelen mach ende sonder sijne last Behoudelic oec altijt
in desen de brieve ded voirs hen opte voirs pachtinge gemaect in
huer macht ende alle donckerheiden die hier inne meer
gevallen mochten te bliven ende te staen ter tmiacien vander
stad rijke ovwinge julii stda